ועדת הכנסת, כנסת 17, פרוטוקול מספר 255, 2008-07-21 00:00

דוד טל: שלום לכולם, אני מתכבד לפתוח את ישיבת ועדת הכנסת.

דוד טל: הסעיף הראשון קביעת מסגרת דיון להצעות להביע אי אימון בממשלה.

דוד טל: חבר הכנסת ריבלין אולי אתה תייצג את סיעתך.

ראובן ריבלין: אני מסכים שסדרי הדיון יהיו כבעבר.

דוד טל: אם אין הצעות אחרות, אנחנו עוברים להצבעה על סדרי הדיון, לפי הצעתו של חבר הכנסת ריבלין ממלא מקום יו"ר הסיעה, כדרכנו בקודש 10 דקות ו-3 דקות.

דוד טל: מי בעד?

דוד טל: בעד – רוב נגד – אין מתנגדים – אין ההצעה אושרה.

דוד טל: אין מנגדים אין נמנעים, אשר על כן מסגרת הדיון נקבעה כפי שנקבעה שבוע שעבר וכפי שנקבעה גם בשבוע שלפני השבוע שעבר.

דוד טל: אנחנו עוברים לנושא הבא.

דוד טל: בחירת יושב ראש לוועדת כספים

דוד טל: הנושא הבא, בחירת יושב ראש לוועדת כספים, הונחה על שולחננו בקשה של ממלא מקום יושב ראש הקואליציה חבר הכנסת יואל חסון להמליץ בפני ועדת הכספים על חבר הכנסת ברוורמן כיושב ראש ועדת הכספים.

דוד טל: מי רוצה להתייחס?

ראובן ריבלין: אני רוצה להמליץ על חבר הכנסת ליצמן.

נסים זאב: אדוני היושב ראש, אני מבין שהבחירה של קדימה, על ידי חבר הכנסת חסון זה אילוץ שהוא נאלץ להציע.

נסים זאב: אני חושב שגם קדימה לא כל כך מעוניינת בחילופי גברי, מה גם שמדובר באדם שמתפקד ומכהן בפועל, אני חושב שלעשות הדחה, כאילו חילופי גברי זו המשמעות של הדחה, זה לא במקום ולא לעניין, אני חושב שעשה עבודתו נאמנה וכולם מרוצים ממנו.

נסים זאב: לא כל דבר צריך להיות פוליטי.

נסים זאב: אני מבקש לדחות את זה עד לאחר ימי בין המיצרים.

יואל חסון: אני חושב שהדיון הזה הפך להיות דרמטי מידי.

יואל חסון: אנחנו מנסים לעשות משהו לא טבעי.

יואל חסון: עד כמה שאני יודע, יש בכנסת הזו ועדה מסדרת, ועדת הסכמות שמחלקת את הוועדות לפי היגיון קואליציוני עם התייחסות לאופוזיציה.

יואל חסון: יש כאם תפיסה שידוע איזה ועדות בידי הקואליציה ואיזה ועדות בידי האופוזיציה.

יואל חסון: זה ברור שבידי הקואליציה צריכה להיות ועדת הכספים.

דוד טל: אז למה חבר הכנסת מיסז'ניקוב שם?

דוד טל: למה חבר הכנסת ליצמן היה שם?

יואל חסון: שאלה טובה.

יואל חסון: אני אומר לך אדוני היושב ראש, היו כאן הסכמות, אם ההסכמות האלה יפרצו, הם יפרצו גם מצידה של הקואליציה, גם בהקשרים של ועדת הכלכלה, גם בהקשריםש ל ועדות אחרות.

יואל חסון: אם האופוזיציה שוברת את ההסכמות בין הקואליציה לאופוזיציה, גם הקואליציה יודעת לשבור הסכמות.

יואל חסון: לכן אני מבקש שכל הסיעות כאן ינסו לתפוס היגיון ויקבלו אתה חלוקה ההגיונית שקיימת בכנסת, שאמורה להיות בכנסת.

יעקב מרגי: איזה היגיון יש בחלוקה?

יעקב מרגי: מה אתה מוכר פה לוקשים.

דוד טל: חבר הכנסת מרגי מנסה להסביר לך, על אותו היגיון שאתה מדבר, לדוגמה סיעת ש"ס אין לה אף לא יושב ראש ועדה אחת.

דוד טל: האם זה נכון?

דוד טל: ראוי?

נסים זאב: ועדת סמים היא ועדה מאד חשובה.

יואל חסון: כשלש"ס יש בעיות בתוך הקואליציה היא יודעת לפתור אותם.

יעקב מרגי: מהיום נדע, תראה איך אני משנה לך את כל הוועדות בכנסת.

יעקב מרגי: אני אביא הצעה להחליף את יושב ראש ועדת חינוך.

דוד טל: חבר הכנסת מרגי אני קורא אותך לסדר.

יעקב מרגי: אני חוזר בי מוועדת החינוך.

יעקב מרגי: ...

יואל חסון: אני מציע לא לרדת לפרטים האלה ולא להחליף כרגע אף אחד.

יואל חסון: אני אומר בצורה ברורה, במידה והמאזן בין האופוזיציה לקואליציה יופר אנחנו נפר אותה עד הסוף.

יואל חסון: יש לי בקשה, מכיוון שאני מבקש לשקול את מה שאמרתי, אני מבקש התייעצות סיעתית והפסקה של עשר דקות.

דוד טל: יש לך התייעצות סיעתית ועשר דקות הפסקה.

דוד טל: (הפסקה)

דוד טל: אני מתכבד לפתוח שוב את הישיבה.

דוד טל: הדוברים הבאים, חבר הכנסת שרוני.

משה שרוני: אדוני היושב ראש, חברי הכנסת.

משה שרוני: אני חושב שזה יום עצוב לוועדת הכנסת.

משה שרוני: בא איש הקואליציה ורוצה להטיף לנו מוסר, הוא רוצה להטיף לנו על היושר שלהם, על המוסר שלהם ועל הכנות שלהם, בושה וחרפה לבוא ולהטיף מוסר כאן.

משה שרוני: קודם כל אתם תהיו מוסרים, הוגנים, תתנו דוגמה, תפסיקו לבוא לכאן.

משה שרוני: בואו נכנס ועדה מסדרת ונעשה את הוועדות מחדש, "פריש מיש" אחרי שנתיים ונחליט על כל הוועדות.

משה שרוני: לא יכול להיות שטענה של סיעה של ארבעה חברי כנסת, שיש להם שני שרים, סגן יושב ראש הכנסת וראשות ועדה.

משה שרוני: זה נקרא סדר?

משה שרוני: זה נקרא מוסר?

משה שרוני: כנות?

משה שרוני: אם רוצים שכל הבית יתחשב בקואליציה, גם האופוזיציה, שיהיו כנים עם עצמם.

משה שרוני: אני חושב שצריך לדחות את כל הנושא, צריך לעשות "פריש מיש" ואז, על דעת כל הסיעות אפשר להביא לכאן ולהצביע על כל הוועדות כמו שצריך.

דוד טל: תודה.

דוד טל: חבר הכנסת מרגי ואחריו חבר הכנסת סער.

יעקב מרגי: שמענו את דבריו של מ"מ יו"ר הקואליציה חבר הכנסת חסון, אני מנסה לנתח כאדם רציונל מה מוביל אותם להתאבדות הזו אבל כנראה שזו דרכם.

יעקב מרגי: מי שמבין בזאולוגיה יודע שבעל חיים כשהוא רואה שהוא בדרך - - -

ראובן ריבלין: הוא לא מ"מ יו"ר הקואליציה, הוא יו"ר הקואליציה בפועל, לאפללו אין ממלא מקום...

משה שרוני: חבר הכנסת ריבלין, ראית את כתב המינוי של יו"ר הקואליציה?

יעקב מרגי: תרשה לי לא לצחוק כי הסיטואציה הזו מצחיקה יותר.

יעקב מרגי: אין איזון אין חלוקה אין היגיון, זה מעשה לא הוגן ולא ישר של הקואליציה, אני אומר את זה לצערי הרב.

יעקב מרגי: אדם שיודע מה לעשות אל צריך לאיים, אני רק רוצה להכין אתכם נפשית כי יהיו הרבה הצעות לראשי ועדות בזמן הקרוב.

יואל חסון: איפה נרשמים?

יעקב מרגי: חבר הכנסת יואל חסון אני מציע לך לחשוב שוב.

יעקב מרגי: יש לנו תקדים חשוב של מפלגת העבודה בשוב שעבר, ראינו גם את התקדים של התנהלות ראש הממשלה מולם, אני לא אדם יהיר אבל אני אומר בעדינות "ראו הוזהרתם".

יעקב מרגי: אם המהלך הזה יעבור ללא תיאום אתנו, אנחנו נהיה חופשיים בכל ההצבעות, אין תיאום קואליציוני מבחינתנו, נהיה חופשיים בכל המהלכים שלנו.

גדעון סער: אחרי ששמעתי את יושב ראש סיעת ש"ס, אני לא יודע מה אני רוצה יותר?

גדעון סער: שזה יעבור בלי תיאום עם ש"ס או שלא יעבור, בכל מקרה אני איהנה.

גדעון סער: לגופו של עניין, דיבר יושב ראש הקואליציה ואני מתייחס לדבריו כדברים שנאמרו מתוך חוסר ניסיון.

יואל חסון: אל תזלזל, זה מניסיון רב מאד, מאותם מקומות שאתה למדת מהם חבר הכנסת סער, אל תתייהר עלי.

יואל חסון: כשאתה היית יושב ראש הקואליציה לא היה לך יותר ניסיון.

גדעון סער: חוסר ניסיון וחוסר התמצאות הם שהדריכו את יושב ראש הקואליציה המיועד.

גדעון סער: יושב ראש הקואליציה המיועד ניסה להלך אימים על חברים ולקשר את הנושא הזה לנושאים אחרים אשר הם פרי החלטות הוועדה המסדרת.

גדעון סער: אני רוצה להדגיש שאין יסוד לבקשת יושב ראש הקואליציה המיועד.

גדעון סער: דבר ראשון, ההסכמים הקואליציוניים בין קדימה ועבודה אשר הונחו על שולחנה של הכנסת, יחד עם קווי היסוד של הממשלה, ואושרו ביום כינון הממשלה הם מקצים את הוועדות אשר מפלגת העבודה אמרוה לקבל בכנסת הזו.

גדעון סער: אין בניהם את ועדת הכספים.

גדעון סער: כאשר הכנסת אישרה את ההסכם הקואליציוני ואת קווי היסוד בתחילת כהונתה היא בהחלט לא אישרה מצב דברים אשר על פיו סיעת העבודה זכאית לקבל ועדה סטטוטורית שלישית.

גדעון סער: כי ועדה סטטוטורית שלישית היא רבע מהוועדות הסטטוטוריות ומפלגת העבודה עדיין אל הגיעה להישג אלקטוראלי של 30 מנדטים.

גדעון סער: נקודה שנייה, היו דיונים והחלטה לוועדה המסדרת.

גדעון סער: הוועדה המסדרת, אשר הקצתה את הוועדות אכן באה ומסרה בשעתו לנציג אופוזיציה מסור כמו חבר הכנסת ליצמן את ראשות ועדת הכספים, כסוג של פיקדון, תוכלתו של הפיקדון אכזבה, אבל בשום מקום לא נאמר בהחלטות הוועדה המסדרת, ואפילו לא בדיוניה, ואפילו לא ברמז, שסיעה שהיא סיעה חשובה, אבל לא סיעה עד כדי כך גדולה כמו סיעת העבודה, תקבל את ועדת הכספים.

גדעון סער: יוצא אם כן שאין שום מקום להשוואה או ליצירת זיקה לזכויות שיש לסיעות בבית הזה על יסוד החלטות הוועדה המסדרת ועל יסוד החלטות ועדת הכנסת לוועדות אחרות.

גדעון סער: אני רוצה להדגיש את הנקודה הזו.

גדעון סער: כמובן אפשר להגיד, מפלגת העבודה רוצה כנימוק.

גדעון סער: אפשר להגיד שמפלגת העבודה כועסת כי עבר עליה משהו לא נעים בשבוע שעבר.

גדעון סער: אבל כל אלה מבחינת סדרי הבית, מבחינת חלוקות הזכויות בין זכויות הבית, הם אל נימוקים רלוונטיים.

גדעון סער: מאחר ואני חושב שאני מכיר את יושב הקואליציה המיועד, אז אני חושב שנתתי לו קומפלימנט בתחילת דבריי, כי אחרת אי אפשר להסביר את הבקשה בצורה אחרת.

דוד טל: חבר הכנסת זיו אחרון הדוברים ואנחנו עוברים להצבעה.

דוד טל: אני רוצה להזכיר לך חבר הכנסת גדעון סער, עם כל הכבוד הראוי, אמרת דברים כדורבנות, אבל חבר הכנסת יואל חסון, עדיין יושב ראש בית"ר העולמית, כבודו במקומו מונח.

גדעון סער: בגלל זה נזהרתי בדבריי.

גדעון סער: ..

יצחק זיו: אני מאד שמח לשמוע בכל פעם על הגינות יושר, ראיתי שני אנשים הגונים אפשריים אפרים סנה, דני יתום, שברגע שפרשו הם פרשו מהמפלגה, לא הלכו לסיעה אחרת, למפלגה אחרת בכנסת.

יצחק זיו: הגינות זה מה שעושה אדם, ברגע שהוא עוזב מפלגה הוא עוזב את הכנסת, זו הגינות.

מעולם לא זכור לי שוועדה כל כך חשובה כמו ועדת כספים ניתנה לראשות מפלגה מסוימת בלי תיאום עם אנשי הקואליציה, דבר שלצערי הרב היום הולכים לעשות את התקדים הזה.

אני רוצה לנצל את ההזדמנות הזו ולפנות לשותפים הקואליציוניים, אני מציע להם למשוך את העסק, לקחת את העניין לבדיקה נוספת, ולנסות לנהל משא ומתן עם השותפים הקואליציוניים, אחרת פשוט את כורתים את הענף עליו אתם יושבים, אני אומר בעיקר ליושב ראש הקואליציה

דוד טל: אתם יושבים על אותו ענף.

דוד טל: : אנחנו פחות מודאגים מנפילה מהענף הה כי אנחנו נהיה יותר חזקים.

דוד טל: לכן אני מציע ומבקש למשוך את העסק הזה כי חבל שדווקא לקראת סוף המושב זו התוצאה שאתם מעוניינים להגיע אליה.

דוד טל: דבר נוסף, לא יעלה על הדעת שמפלגה של 19 מנדטים, שאנחנו יודעים את הלויאליות שלהם לקואליציה, שחלק בכלל אינם מצביעים עם הקואליציה ויותר אופוזיציה מאשר קואליציה, למרות הכול ובכל זאת, הולכים עכשיו ונותנים להם את אחת הוועדות החשובות ביותר בבית הזה, את ועדת כספים.

דוד טל: אנחנו עוברים להצבעה, על פי בקשת יושב ראש סיעת ש"ס, ההצעה תהיה שמית.

דוד טל: מיכאל נודלמן במקום אלי אפללו - בעד שלמה מולה - בעד יואל חסון - בעד רונית תירוש - בעד שלי יחימוביץ - בעד איתן כבל - בעד מלכיאור במקום יורם מרציאנו - בעד נדיה חילו - בעד - נגד נסים זאב - נגד יעקב מרגי - נגד יצחק זיו במקום יצחק גלנטי - נמנע משה שרוני - נגד מאירפרוש - נגד גדעון סער - נגד ראובן ריבלין - נגד יולי אדלשטיין - נגד יצחק אהרונוביץ במקום אסתרינה טרטמן – נמנע רוברט אילטוב - נמנע אורי אריאל - נמנע אליהו גבאי - נמנע זהבה גלאון - בעד אחמד טיבי - בעד מוחמד ברכה - בעד דוד טל - בעד

יעקב מרגי: אני מבקש רביזיה.

דוד טל: בעד -12, נגד -8, נמנעים -5, חבר הכנסת מרגי מבקש רביזיה.

דוד טל: נשוב בעוד עשר דקות להצבעה.

דוד טל: בקשת יושב ראש ועדת החינוך התרבות והספורט למיזוג החוקים הבאים: הצעת חוק עובדי הוראה, התשס"ח-2008 (מ/373).

דוד טל: הצעת זכויות המורה ומנהל מוסד חינוך, התשס"ח-2008 (כ/226).

דוד טל: הנושא הבא, בקשת יושב ראש ועדת החינוך התרבות והספורט למיזוג החוקים הבאים: הצעת חוק עובדי הוראה, התשס"ח-2008 (מ/373) והצעת זכויות המורה ומנהל מוסד חינוך, התשס"ח-2008 (כ/226).

ארבל אסטרחן: מדובר בשתי הצעות חוק שעברו בקריאה הראשונה.

ארבל אסטרחן: הצעת חוק ממשלתית שעניינה הסדרת מקצוע ההוראה, והצעת חוק פרטית שמורכבת משתי הצעות שעברו בדיון מוקדם בנפרד ובקריאה הראשונה ביחד, של חברי הכנסת רונית תירוש וסילבן שלום בעניין זכויות המורה.

ארבל אסטרחן: ועדת החינוך מבקשת להכין את שתי הצעות החוק שאושרו בקריאה הראשונה ביחד לקריאה השנייה והשלישית.

דוד טל: תודה.

דוד טל: מי בעד מיזוג החוקים?

דוד טל: בעד – 9 נגד – אין נמנעים – אין הבקשה אושרה.

דוד טל: אני מאשר את מיזוג שני החוקים.

דוד טל: אנחנו עוברים לנושא הבא.

דוד טל: בקשות חברי הכנסת להקדמת הדיון בהצעות חוק, לפני הקריאה הטרומית

דוד טל: בקשות חברי הכנסת להקדמת הדיון בהצעות החוק הבאות, לפני הקריאה הטרומית, ההצעה הראשונה, הצעת חוק סל שירותים נוספים בחינוך, התשס"ח-2008 (פ/ 17/ 3828), של חברי הכנסת אורי אריאל, מיכאל מלכיאור, יעקב מרגי, רוברט אילטוב, וקבוצת חברי כנסת

אורי אריאל: היוזמה הזו מונחת לפתחנו כמה שנים, אנחנו כל שנה חוזרים לדבר העצוב הזה שנקרא תשלומי הורים.

אורי אריאל: בדיון שהיה אצל הרב מלכיאור, כיושב ראש ועדת חינוך, יחד עם השרה, הגענו למסקנה על דעתה שהפתרון לשנת הלימודים הקרובה יהיה בזה שנאמץ את דוח לנדרמן כחוק.

אורי אריאל: על החוק אני מזכיר חתומים גם יעקב מרגי יו"ר ש"ס, חבר הכנסת רוברט אילטוב יו"ר ישראל ביתנו, משה שרוני, אליהו גבאי, שי חרמש, מיכאל נודלמן, שלמה מולה, אהרונוביץ, גלעד ארדן, יולי אדלשטיין, יוסי ביילין, זהבה גלאון ונוספים.

אורי אריאל: אני מקווה שנוכל לאשר את זה ולהפעיל עוד השנה.

דוד טל: מי בעד פטור מחובת הנחה להצעת החוק הזו?

דוד טל: בעד – רוב נגד – אין נמנעים – אין הצעת החוק הזו קיבלה פטור מחובת הנחה.

דוד טל: הצעת חוק יסוד הממשלה (תיקון-הכרת נבצרות ראש הממשלה) (פ/ 17 / 3837) בקשת חברי הכנסת יוסי ביילין וזבולון אורלב.

זבולון אורלב: בחוק היום יש אי בהירות בסוגיית נבצרות ראש הממשלה לכן אנחנו מבקשים להבהיר בהצעת החוק שלנו שלכנסת יש סמכות ברוב חבריה, לאמור 61, להוציא את ראש הממשלה של נבצרות, לא של 100 יום אלא ל-150 יום, ובתום 150 יום תמיד יכול לחזור על פי בקשתו, אם יש לו 61.

זבולון אורלב: אני מקווה שאני לא צריך להסביר למה העניין הזה דחוף.

זבולון אורלב: לכן אדוני היושב ראש, זה יהיה לכבודה של כנסת ישראל שנאפשר לכנסת, אם היא יכולה להביע אי אימון ב-61, היא יכולה גם להוציא ראש ממשלה בנבצרות ב-61.

דוד טל: מי בעד פטור מחובת הנחה להצעת החוק של חבר הכנסת זבולון אורלב?

דוד טל: הצבעה בעד – רוב נגד – מיעוט נמנעים – אין הצעת החוק קיבלה פטור מחובת הנחה.

דוד טל: ההצעה הבאה, הצעת חוק איסור לשון הרע (תיקון – סעדים בבית משפט ואי ייחוד העילה) התשס"ח- 2008 (פ/ 17 / 3874) של חבר הכנסת גלעד ארדן.

גלעד ארדן: ההצעה הזו הייתה צריכה להיות מוגשת לפני שנים רבות.

גלעד ארדן: לאור התרבות כלי התקשורת והעובדה שדיבה רבה מופצת בכלי התקשורת בלי שיש אפשרות לאזרחי המדינה להתגונן בפניה ובלי שיש לבתי המשפט כלים אמיתיים להשיג סעד בבית המשפט, לכן הוגשה הצעת החוק הזו, היא בתמיכה מאד רחבה והיא בסך הכול נועדה לתת כלים דחופים נוספים לבית המשפט להגן על אזרחים מפני הוצאת דיבה.

יואל חסון: ההצעה הזו היא הצעה עמוקה, משמעותית, אבל צריך לתת לממשלה זמן לבחון את הדבר הזה ולדון בזה במסגרת הממשלה.

יואל חסון: אני מציע למציע לא להצביע, אני אתנגד לזה אם הוא יצביע על זה עכשיו, אני מציע לחכות עם זה לוועדת שרים, להגיש את זה בוועדת שרים בצורה סדירה, זה דבר שהממשלה התחילה במהלך שלו, צריך לחכות ולראות.

גלעד ארדן: עד יום רביעי יש לנו זמן לדון בזה, אתה לא חייב לתמוך.

דוד טל: מי בעד פטור מחובת הנחה?

דוד טל: בעד – רוב נגד – מיעוט נמנעים – אין ההצעה קיבלה פטור מחובת הנחה.

דוד טל: הצעת חוק לתיקון פקודת בתי הסוהר (ביטול הקמתו של בית סוהר בניהול פרטי), התשס"ח- 2008 (פ/ 17 /3735) של חבר הכנסת גלעד ארדן.

גלעד ארדן: אני רוצה להסביר מה החשיבות, העניין הוא יותר הפטור מחובת הנחה מאשר המהות.

גלעד ארדן: במהות, אני מתנגד לכך שבתי הסוהר בישראל ינוהלו על ידי גורמים פרטיים.

גלעד ארדן: הבעיה היא שהכנסת בזמנו הכריעה בהצעת חוק שדיברה גם על בניית בתי סוהר באופן פרטי וגם על ניהול.

גלעד ארדן: הבנייה היא כבר דבר שהוכרע, זכה מי שזכה והתחיל לבנות.

גלעד ארדן: הניהול הוא דבר שאם יוציאו את זה מידי הגורם הפרטי, עדיין ניתן לתת לו פיצוי כספי.

גלעד ארדן: אם הכנסת לא תקבל בעניין הזה הכרעה, כן או לא, בהליכי חקיקה, עלול בג"צ לקבל את ההכרעה, אם הממשלה בכלל רשאית להוציא דבר כמו ניהול בתי סוהר מידיה.

גלעד ארדן: יש היום עתירה בבית המשפט העליון בבג"צ, אני חושש שבג"ץ לא צריך להתערב בעניין ולכן צריכה להיות הצעה שהכנסת מקדמת, מכריעה כן או לא, אבל לא בג"צ הוא זה שיכריע.

גלעד ארדן: לכן יש דחיפות בהכרעה בהצעה הזו.

זהבה גלאון: זו שערוריה.

זהבה גלאון: הממשלה של גלעד ארדן וגדעון סער הקימו את בתי הסוהר הפרטי.

דוד טל: אבל הוא רוצה לתקן את זה.

דוד טל: מותר לו להגיד, טעיתי.

גדעון סער: אינני מתכוון בדברי להביע חרטה, הכנסת אמרה את דברה בנושא בצורה ברורה ביותר.

גדעון סער: היא לא התרשמה מהטענות בנושא של החוקיות בשלב החקיקה, היא חשבה שהחוק בהחלט חוקתי.

גדעון סער: הטענה הזו נטענה על ידי ארגונים שונים שהגיעו לכאן והרוב בעניין הזה הכריע בעד החקיקה.

גדעון סער: לבוא כיום ולמהר ולחוקק בפטור מחובת הנחה תחת האיום שבג"ץ עלול להתערב זו טעות חמורה.

גדעון סער: יש עוד דבר, הכנסת הזו, לא הכנסת הקודמת, כאשר הובאה עליה הצעת חוק, שאני זוכר שחבר הכנסת היה אחד המציעים שלה, הכנסת דחתה את הצעת החוק הפרטית.

גדעון סער: זאת אומרת שגם הכנסת הזו וגם הכנסת הקודמת אמרו את דברם בעניין הזה.

גלעד ארדן: זה היה על ההקמה.

גדעון סער: לא נכון.

גדעון סער: הכנסת הקודמת הכריעה בסוגיית הניהול.

גלעד ארדן: הכנסת הקודמת.

גלעד ארדן: ..

גדעון סער: מותר להתחרט ולחשוב שבכנסת הקודמת הוא הצביע לא נכון והוא שינה את עמדתו, זה בסדר גמור ואפילו לי זה קורה לפעמים, אבל זה לא מצדיק פטור מחובת הנחה.

גדעון סער: כי לעניין הזה שתי הכנסות אמרו את דברם ולדעתי צריך להתנגד.

שלי יחימוביץ': בחודש הראשון לכהונתה של הכנסת הזו הגשתי הצעת חוק כמעט זהה להצעתו של חבר הכנסת ארדן.

שלי יחימוביץ': כיוון שאני מתנגדת להפרטה של בתי הכלא וחושבת שמדובר בגוף מדינתי שסמכות המדינה צריכה להיות בו ובודאי לא קבלן פרטי.

שלי יחימוביץ': הצעת החוק הזו הוגשה יחד עם חברי הכנסת מש"ס, יחד עם דב חנין מחד"ש ויחד עם גאלב מג'דלה ממפלגתי.

שלי יחימוביץ': לתדהמתנו, במהלך הדיון בבג"צ נגד הפרטת בתי הסוהר, באה היועצת המשפטית נורית אלשטיין ואמרה שהנושא עודנו בדיון ציבורי בכנסת ועל כן לבג"צ אסור להכריע.

שלי יחימוביץ': הבאנו את ההצעה להצבעה והיא נפלה כיוון שיש רוב אוטנטי בכנסת הזו נגדה.

שלי יחימוביץ': אז נמשך הדיון ושוב באה נורית אלשטיין, איני יודעת את מי היא מייצגת לצורך העניין.

גלעד ארדן: את הכנסת.

שלי יחימוביץ': במקרה הזה לא את הכנסת באופן ברור, ואמרה, יש עוד שתי הצעות חוק שלא נדונו, הדיון הציבורי עוד לא הסתיים.

שלי יחימוביץ': מתברר שהיא התכוונה להצעות חוק זהות של חברי הכנסת מלכיאור ונדיה חילו, שגאלב מג'דלה, בהופכו לשר, הוריש להם.

שלי יחימוביץ': השניים האלה, שהבינו מיד שהם משמשים כלי בידי מטרות מסוימות, משכו גם ם את הצעות החוק שלהם.

שלי יחימוביץ': הנה, במהלך עוד דיון בבג"צ מופיעה שוב נורית אלשטיין ואומרת שהדיון הציבורי עדיין לא תם, למרות שהצעות החוק נפלו ולמרות שהם נמשכו, כי יש סימפוזיון בכנסת בנושא ההפרטה?

שלי יחימוביץ': התפרסמה הודעה באתר הכנסת על הסימפוזיון בנושא ההפרטה, שאגב, עד עצם היום הזה לא התקיים, כשהוא משמש גם מעצור בדרך להכרעת בג"צ.

שלי יחימוביץ': עכשיו אומרת לי בפגרה נורית אלשטיין, ואני אספר את זה בפומבי כיוון שנכחו עוד רבים בחדר, שהיא מתכוונת לגרום לחברי כנסת נוספים להגיש שוב את החוק.

שלי יחימוביץ': כלומר שהדיון הציבורי הפיקטיבי הזה, שאין לו שום סיכוי, כי ההצעה הזו תיפול ומי כמוני רוצה שההצעה הזו תבור, כי הדיון הפיקטיבי הזה עוד נמשך.

שלי יחימוביץ': לצערי, היו חברי כנסת נפלו בפח הזה, רובם הבינו את טעותם ומשכו את הצעתם בחזרה.

שלי יחימוביץ': חבר הכנסת גלעד ארדן מתעקש משום מה, אני מבקשת גם ממי שמתנגדים להפרטה מעומק ליבם, כמוני וכמו רבים אחרים בחדר הזה, וגם מי שמצדדים בכל ליבם, לא לתת יד לתרגילים המפוקפקים האלה, ובודאי לא לאשר פטור מחובת הנחה.

גלעד ארדן: זה לא תרגיל מפוקפק, אני לא רוצה שבג"צ יתערב בזה.

מוחמד ברכה: אני חושב שיש מקום לפנות לחבר הכנסת המציע, חבר הכנסת ארדן למשוך ולאפשר הכרעה של בג"ץ כדי לקדם את העניין.

זהבה גלאון: אדוני היושב ראש, ראשית יש כאן כמה חרפות, החרפה הגדולה היא שהכנסת אישרה את ההצעה שהתנגדנו לה בזמנו, זה שהמדינה מפריטה את חירויות האסיר זה דבר שלא יעלה על הדעת.

זהבה גלאון: הסיפור שתיארה כאן חברת הכנסת יחימוביץ הוא באמת מחפיר לא פחות.

זהבה גלאון: הוא שערורייתי בפני עצמו.

זהבה גלאון: אני רוצה לומר כך, בעצם אומרים לנו, אם הצעת החוק של גלעד ארדן תעלה, בהמשך לדבריו של חבר הכנסת ברכה ויחימוביץ, זה מונע את הכרעת בג"צ.

זהבה גלאון: עוד לא ראיתי דבר כזה שאני עכשיו, כחברת כנסת שצריכה להשפיע כאן, בעצם אומרת, אם אני לא אתמוך בהצעת החוק של גלעד ארדן אז בג"צ לא יכריע.

זהבה גלאון: אנחנו עושים עכשיו את השיקולים אם בג"צ מכריע או לא?

שלי יחימוביץ': עשינו את השיקולים, הגשנו שוב ושוב את אותה הצעת חוק ושוב ושוב היא נפלה.

שלי יחימוביץ': אנחנו משמשים כלי שרת בידי מי שרוצה שהדיון הזה יסתיים.

זהבה גלאון: אם תעלה שוב ההצעה אז בג"צ לא יכריע.

זהבה גלאון: אני שואלת והיה ולא תעלה ההצעה שוב ההצעה האם בג"צ הולך להכריע מחקר בבוקר או שיש סיכוי - - -

גדעון סער: ממילא אני מאמץ את מה שאני חושש ממנו.

זהבה גלאון: אתה ואני לא באותה עמדה בעניין הזה.

דוד טל: ממתי בג"צ מתחשב?

זהבה גלאון: אני שואלת האם זה מתפקידנו עכשיו להגיד האם יש סיכוי להעביר הצעה מסוימת ואם לא נעשה את ההצעה הזו, האם בג"ץ עומד להכריע כרגע?

שלי יחימוביץ': תפקידנו לא להיות כלי שרת בידי מי שמשרת את לב לבייב.

זהבה גלאון: אז אם בפטור מחובת הנחה, אני תומכת בפטור מחובת הנחה.

דוד טל: עוד שני דוברים, אני מבקש בקצרה כי אם לא נגיע לרביזיה, נדחה את ההצעה על חבר הכנסת ברוורמן לשבוע הבא.

נסים זאב: אני רוצה להסביר לך מה ההבדל בין הפרטה לפרטה.

נסים זאב: עד היום החוק עשה הפרטה, היום עושים מזה פרטה-פרוטות.

נסים זאב: צריך לדעת ולהבין מדוע הממשלה הלכה בכיוון של הפרטה, יש עניין של זכויות האסיר הממשלה לא מסוגלת להקים בתי סוהר והעבירה את זה לשוק הפרטי.

נסים זאב: האם בעקבות הצעת החוק יש שינוי במדיניות הממשלה?

נסים זאב: מחר הממשלה הולכת להקים עוד כמה בתי סוהר?

נסים זאב: לכן, כשאנחנו באים לשלול או לשנות צריך לדעת אם יש בסיס תקציבי או שינוי במדיניות של הממשלה הזו בעניין הזה.

נסים זאב: לכן אני חושב שדווקא מתוך אותה נקודה שכולנו חשובים עלי, טובת האסיר, זכויות האסיר, אסור לנו לקבל כאן החלטה בחיפזון.

איתן כבל: כיוון שאני חתום על ההצעה, אמרתי לחבר הכנסת גלעד ואני אומר לו גם עכשיו, אני בכלל נגד המוסד הזה שנקרא פטור מחובת הנחה.

גדעון סער: כל עוד אתה לא המבקש.

דוד טל: אני מוכרח לומר לך שיש לו כמה פטורים אצלי ואני לא מביא אותם לסדר היום.

איתן כבל: אני מבקש מחבר הכנסת גלעד למשוך את זה, להמתין לפחות עד אחרי הפגרה, נראה לאן זה מתקדם.

איתן כבל: אין כאן עניין פוליטי מפלגתי של צד כזה או אחר לכן אני מבקש, זה לא עניין של פטור, שאם לא אז השומרים ישלחו הביתה.

יואל חסון: אני מוותר על זכות הדיבור.

דוד טל: אנחנו עוברים להצבעה.

דוד טל: מי בעד קבלת פטור מחובת הנחה של הצעת החוק של גלעד ארדן בנושא הפרטת בתי הסוהר?

דוד טל: הצבעה בעד – 7 נגד – 10 נמנעים – 2 הצעת החוק לא קבלה פטור מחובת הנחה.

דוד טל: הצעת החוק לא קבלה פטור מחובת הנחה, אנחנו עוברים לנושא הבא.

דוד טל: קביעת ועדות לדיון בהצעות חוק

דוד טל: הנושא הבא, קביעת ועדות לדיון בהצעות חוק הבאות: ההצעה הראשונה, הצעת חוק לתיקון פקודת מניעת טרור (חילוט רכוש אדם שביצע מעשה טרור), התשס"ח-2008 של חבר הכנסת גדעון סער (פ/ 17 3590).

דוד טל: לאן אדוני רוצה להעביר את ההצעה.

גדעון סער: בעניין הזה, בסיכום עם יושב ראש הקואליציה, חשבתי שאתאם את הליכי החקיקה שעניינה מתן אפשרות לשר הביטחון לחלט רכוש של מחבלים.

גדעון סער: השאלה שעלתה לאיזה ועדה זה יופנה.

גדעון סער: ההצעה שלי היא שזה יופנה לוועדת החוץ והביטחון מהטעם שהנושא הביטחוני הוא הנושא המרכזי.

גדעון סער: האלטרנטיבה שיכולה להיות לזה היא ועדת חוקה חוק ומשפט, שתיהן ועדות שהן בראשות הקואליציה אבל ועדת חוקה יותר עמוסה.

זהבה גלאון: אני רוצה להציע שזה יעבור לוועדת החוקה זה מצריך דיון ציבורי וועדת חוץ וביטחון דנה בדלתיים סגורות.

דוד טל: עמדת היועצת המשפטית היא ועדת חוקה, נצביע קודם לוועדת חוץ וביטחון.

זהבה גלאון: אם העמדה של הייעוץ המשפטי היא ועדת חוקה אז תצביע קודם על ועדת חוקה.

דוד טל: אין בעיה, מי בעד ועדת חוקה?

דוד טל: הצבעה בעד חוקה – 10 בעד ועדת חוץ וביטחון – 12 נמנעים - אין הצעת החוק עברה לדיון בוועדת חוץ וביטחון.

דוד טל: הצעת החוק הבאה היא הצעת חוק לתיקון פקודת התעבורה (דיווח על מחלות) התשס"ח-2008 של חברי הכנסת אריה אלדד ועמירה דותן .

אריה אלדד: אמנם תעבורה אבל מי שקרא את החוק מבין שהוא עוסק בהתנגשות בין האתיקה של פסיכולוגים קליניים ועובדים סוציאליים ובין הצורך להגן על הציבור מפני נהגים שסובלים ממחלות מסכנות.

אריה אלדד: נושאים כאלה נדונים בו כי זו הוועדה שמרכזת את נשוא הרפואה.

אריה אלדד: שם התרכזו תמיד כל בעלי המקצועות הרפואיים, העניין מקצועי לחלוטין.

אריה אלדד: ההשלכה לגבי הדיווח למוסד שתפקידו לרכז את הדיווחים במשרד התחבורה הוא טכני, החוק בעיקרו עוסק בנושא רפואה לכן אני מציע להעביר לו.

דוד טל: הצעת הלשכה המשפטית היא להעביר לוועדת הכלכלה ששם נדונים כל הנושאים עם תיקוני התקנון.

דוד טל: נעביר לוועדת העבודה ולאחר מכן לוועדת הכלכלה.

דוד טל: מי בעד ?

דוד טל: בעד – 15 בעד ועדת כלכלה – מיעוט נמנעים – אין הצעת החוק עברה לדיון בו.

דוד טל: הצעת החוק עברה לו של הכנסת.

גדעון סער: מה עם בקשת יושב ראש ועדת הכספים להעביר את הצעת החוק?

דוד טל: זה נמשך ונמשך, גם הוועדה הציבורית לקביעת שכר ותשלום בשביל חברי הכנסת אין את זה היום אבל נעשה את זה מחר או מחרתיים משום שאנחנו רוצים להוות דוגמה ולא לחכות ליום האחרון שחל ב-28 לחודש זה.

דוד טל: אנחנו עוברים להצבעה על רביזיה.

דוד טל: בחירת יושב ראש לוועדת הכספים.

דוד טל: חוזרים לרביזיה, לפי סעיף 10 לתקנון אנחנו צריכים להמליץ על יושב ראש ועדת הכספים.

דוד טל: חבר הכנסת מרגי ביקש רביזיה שמית.

דוד טל: אנחנו מצביעים בעד הרביזיה או נגדה.

דוד טל: מיכאל נודלמן - נגד שלמה מולה - נגד יואל חסון - נגד רונית תירוש - נגד שלי יחימוביץ - נגד איתן כבל - נגד מלכיאור במקום מרציאנו- נגד נדיה חילו - נגד - בעד נסים זאב - בעד יעקב מרגי - בעד יצחק זיו - נמנע משה שרוני - בעד מאיר פרוש - בעד גדעון סער - בעד ראובן ריבלין - בעד יולי אדלשטיין - בעד יצחק אהרונוביץ - בעד רוברט אילטוב - נמנע אורי אריאל - נמנע אליהו גבאי - נמנע זהבה גלאון - נגד אחמד טיבי - בעד מוחמד ברכה - בעד דוד טל - נגד

אחמד טיבי: יש כאלה שלא שמו לב שחבר הכנסת ברכה ואני היינו הקול המכריע קודם, עכשיו אפשר להיווכח...

דוד טל: להלן התוצאות , בעד הרביזיה- 11, מתנגדים- 10, נמנעים- 4 הבקשה לרביזיה התקבלה.

ראובן ריבלין: אני רוצה דיון סיעתי בליכוד.

ראובן ריבלין: את כל הדיון מחדש.

יואל חסון: דיון סיעתי.

דוד טל: לפי התקנון חבר הכנסת ריבלין צודק, צריך לאפשר לחבר הכנסת ריבלין התייעצות סיעתית.

דוד טל: נאפשר לו עשר דקות - - -

קריאות: צריך לכנס מחדש, צריך דיון מחודש - - -

דוד טל: נגד זה אי אפשר לעשות כלום, מי רוצה לטעון שיטען.

גדעון סער: המשמעות של קבלת רביזיה על ידי הוועדה, שהוועדה רוצה לשקול מחדש את עמדתה.

גדעון סער: המשמעות היא לקיים דיון מחודש.

גדעון סער: זו המשמעות של רביזיה.

גדעון סער: עם כל הכבוד הראוי, אי אפשר לקיים את הדיון המחודש הנדרש בפרק זמן של עשר דקות, שאני מודיע שארצה להתבטא ובאריכות ואני בטוח שיש עוד חברים, עד לקבלת האורח, ראש ממשלת בריטניה עוד עשר דקות.

גדעון סער: לכן אני מבקש, אם אדוני רוצה יותר מאוחר היום, אז בבקשה.

זהבה גלאון: הדברים הנרגשים והנכוחים של גדון סער הם באמת מעניינים.

זהבה גלאון: אני רוצה להזכיר לאדוני שביקשתי לא אחת התייעצות סיעתית בוועדה הזו, אחרי שעברה רביזיה ואחרי שלכאורה מתחילים הכול מחדש, קבע אדוני בפסקנות- תוך שתי דקות הצבעה.

זהבה גלאון: אין ספק שצודק חבר הכנסת סער שזהו נושא כבד אבל שתי דקות עד שמגיע ראש הממשלה גורדון בראון, זה כבד דיו.

יולי יואל אדלשטיין: לא רק שאני אל מבין למה כולם מתרגזים אם בצדק ועל פי התקנון ביקש חבר הכנסת ריבלין, ברור שצריך לקיים התייעצות סיעתית רצינית לאור הנסיבות ושינוי ההצבעות וחילופי ההצבעות שהיו בוועדה.

יולי יואל אדלשטיין: לא ייתכן גם שלאחר ההתייעצויות בסיעות, אני מניח שלא רק אנחנו נקיים התייעצות נחזור לכאן ורק נצביע.

יולי יואל אדלשטיין: פירושה של רביזיה זה לשקול מחדש על ידי הוועדה, צריך לאפשר דיון מחדש בוועדה.

זהבה גלאון: היה דיון ממצה שבוע שעבר.

יולי יואל אדלשטיין: אבל יש נסיבות חדשות.

משה שרוני: אני לא מבין מה קורה שממהרים כל כך להחליף יושב ראש ועדת כספים.

משה שרוני: כשהיה רביזיה על החוק הכי חשוב לגבי 750,000 גמלאים, היה להם 24 שעות זמן.

משה שרוני: אני חושב שלגבי יושב ראש ועדת כספים, כרגע יש יושב ראש טוב, נדון בשבוע הבא.

משה שרוני: צריכים לדחות את הרביזיה עד שבוע הבא.

גדעון סער: אני מבקש מהיושב ראש להגיע בזמן לקבל את יושב ראש ממשלת בריטניה.

יולי יואל אדלשטיין: אדוני סגן יושב ראש הכנסת, אתה זוכר שהנשיאות ביקשה לא לקיים ועדות בשעה כזו.

אחמד טיבי: חבר הכנסת מרגי בבקשה.

יעקב מרגי: אני מודה לך ורוצה לומר, מה הבהלה, יש לכם רוב.

יעקב מרגי: מה יקרה אם זה יהיה בהפסקה.

יולי יואל אדלשטיין: אין להם רוב כי אתה לא יודע איך חברי הכנסת ברכה וטיבי יצביעו.

יעקב מרגי: למה לעשות בחיפזון, נעשתה הצבעה על הרביזיה, צריך לאפשר דיון.

זהבה גלאון: אף פעם לא ראיתי את חבר הכנסת מרגי כל כך מרוצה מהצבעה של הערבים.

לא לקיים את הדיון, יש לנו אורח חשוב שמגיע.

אחמד טיבי: זו הייתה נקמה מתוקה.

אם באמת אנחנו ממהרים, הייתי מציע לא לקיים את הדיון על נושא מספיק חשוב, יש לנו גם אורח מאד חשוב ואני שומע מחבריי בנשיאות שהודיעו שהיושבת ראש ביקשה לא לקיים ועדות בשעה זו.

אנחנו במקום לקבל את האורח הולכים לקבל החלטה חפוזה, לבחור יושב ראש ועדת כספים, נושא כל כך חשוב, אני מציע לנעול את הישיבה לעלות ולקבל את האורח החשוב ולא לנהוג בחיפזון.

אדוני היושב ראש, אתה ידוע טוב מכולם שהחיפזון הוא מהשטן.

נסים זאב: אני לא מסוגל לקבל החלטה תחת לחץ, לכן כל מה שאביא הוא לא קביל.

מוחמד ברכה: כולם מדברים בשמנו, ההצבעה לרביזיה הוא ביטוי של שינוי בנסיבות והשינוי בנסיבות הוא לא מאותן סיבות שהועלו על ידי חברי ש"ס בדבר רצונם לקבל ועדות בכנסת אלא בדבר הרבה יותר מהותי.

יעקב מרגי: לא רוצים ועדות, לא ניקח שום ועדה.

מוחמד ברכה: לכן אני חשוב שהמשמעות המהותית של רביזיה, אם היא לא טכנית, ויש בה סממן מהותי היא באמת לאפשר לוועדה לבחון את הדברים מחדש וזה לא רק לקיים דיון, כפי שאמר יושב ראש סיעת הליכוד, לקיים דיון מהתחלה, אלא גם לתת מרווח זמן כדי לבחון את השינויים.

מוחמד ברכה: לכן אני מציע לא להמשיך היום בעניין.

אחמד טיבי: אם מפלגת העבודה רוצה להביא לכאן את היושב ראש המיועד כדי לפרוש את משנתו זה מצריך דיון מאריך.

גדעון סער: צריך לסגור את הישיבה.

משה שרוני: תסגור את הישיבה לפי הוראה של יושבת ראש הכנסת.

אורי אריאל: המציאות לעשות את זה כרגע בהצבעה היא אולי אפשרית טכנית וזה עלול להיות בגדר נבל ברשות התורה, כשר אבל מסריח.

אורי אריאל: חבר הכנסת ברכה הטיב לבטא את הדברים, גם ההצעה של ממלא מקום יושב ראש הוועדה לעשות שימוע לחברי כנסת נכנסים לתפקיד, לאו דווקא יושב ראש המיועד הזה, היא ראויה.

אורי אריאל: ראוי שכולם חברי הוועדה נחתום על בקשה לשינוי תקנון הכנסת.

אורי אריאל: (יושב ראש, חבר הכנסת דוד טל מחליף את יושב מ"מ יושב הראש חבר הכנסת אחמד טיבי)

אחמד טיבי: הדחת אותי כי ידעת מה החלטתי לגבי העובדה שאנחנו גולשים בזמן.

אחמד טיבי: ..

גדעון סער: הישיבה מתחילה בדיוק ברבע ל-12:00 אני יודע שראש ממשלת בריטניה יוצא ברבע לאחת מהכנסת.

דוד טל: אני לא יכול להפסיק אותו באמצע דבריו.

אורי אריאל: אני מבקש לומר ליושב ראש שהדברים שנאמרו על ידי חבר הכנסת ברכה.

משה שרוני: מה זה להמשיך את הישיבה אחרי 11:30?

דוד טל: תהיה לך טענה טובה נגד יושב ראש הוועדה שממשיך את הדיון אחרי 11:30.

אורי אריאל: הצעתו של חבר הכנסת ברכה לעשות בעניין הזה דיון כמו שצריך ולא בגדר מחטף שעלול להתפרש - - -

דוד טל: למה מחטף?

דוד טל: נתנו לכולם לדבר, אני לא אוהב את המילים האלה כשזה לא קורה.

אורי אריאל: עלול להתפרש.

אורי אריאל: (חבר הכנסת שרוני מכבה את האורות)

אורי אריאל: אני לא יכול לדבר בחושך.

דוד טל: חברי הכנסת, זה לא מוסיף לכבודה של הוועדה, נסיים את הדיון כמו שצריך.

אורי אריאל: אני רוצה להציע ליושב ראש הוועדה, הציע חבר הכנסת טיבי, שכחברי ועדת הכנסת נעשה שינוי תקנון לאמור, חברי כנסת המיועדים להיות יושבי ראש ועדות, לאו דווקא ברוורמן.

דוד טל: מהכנסת הבאה ואילך.

אורי אריאל: יעשה להם שימוע בצורה מכובדת כדי שנדע על מה אנחנו מצביעים.

אורי אריאל: אנחנו מצביעים על אדם שאנחנו לא בטוחים בדעותיו.

אורי אריאל: כדי שנדע על מה אנחנו מצביעים.

דוד טל: אני בעד התיקון.

אורי אריאל: אתה תיזום את זה?

דוד טל: אני איזום את זה.

אורי אריאל: אני אצטרף אליך.

יואל חסון: אם אתה ניגש להצבעה אין לי מה להגיד.

שלמה מולה: אני אומר להפסיק את הקרקס ולהצביע.

ראובן ריבלין: אדוני היושב ראש, כאשר מבקשים רביזיה והיא מתקבלת, צריך לשים על סדר היום את הנושא פעם נוספת.

ראובן ריבלין: זה לא עניין של קרקס או תהליך, אני רוצה למשל רוצה להביא בפני סיעתי בכנסת שלא הייתה ערה לדיון ושלחה אותנו עם מנדט להצביע.

ראובן ריבלין: אני רוצה להציע לסיעתי בישיבת הסיעה שתתקיים היום בשעה 14:00 בצהרים להחליט על עמדתנו.

ראובן ריבלין: אין ויכוח שברמה העקרונית, אחרי שמתקבלת רביזיה נפתח הדיון מחדש והשיקולים יכולים להיות שיקולים שכל סיעה צריכה לתת את דעתה.

ראובן ריבלין: אני מודיע לכם שהיום ב-14:00 תתכנס הסיעה בשעה 16:00 אנחנו מוכנים לכל ישיבה שתתקיים כדי להצביע.

גדעון סער: אדוני היושב ראש, אני ממש מבקש לא להעמיד אותנו בפני הדילמה של ויתור על זכות הדיבור או הגעה בזמן.

יואל חסון: הצעה לסדר, אפשר לוודא שרופא הכנסת נמצא ליד חבר הכנסת ברוורמן.

איתן כבל: תזכרו שהגלגל מסתובב.

גדעון סער: בנוסף, בתוך כל ישיבה שדנה באותו נושא, היו ששינו את דעתם והחלטתם בנוגע להצבעה, בכוונתי לשוחח בעניין זה, אני מצהיר לפרוטוקול, גם עם יושב ראש ישראל ביתנו גם עם יושב ראש ש"ס, לפי מספר סיעות, אני מבקש מאדוני לאפשר קיום דיון מסודר ברביזיה בהצבעה לאחר שיש שהות בידי הסיעות ובידי חברי הכנסת לעשות כך.

רוברט אילטוב: אני מוותר על זכות הדיבור.

משה שרוני: אני לא מוותר על זכות הדיבור.

יולי יואל אדלשטיין: קיבלנו אישור פורמאלי מיושבת ראש הכנסת לקיים ישיבה?

דוד טל: לא דברתי עם יושבת ראש הכנסת.

יולי יואל אדלשטיין: אבל זה מחייב.

דוד טל: זה מאד מחייב.

דוד טל: אשר על כן, אני נוטה לקבל את דעתו של חבר הכנסת ריבלין, הצבעה לא תהיה כרגע, ונקיים הצבעה בשעה 15:30.

משה שרוני: מחר בבוקר.

דוד טל: תודה לכולם הישיבה נעולה.